Jussi Tasala

Jussi Sakari Tasala (11. heinäkuuta 1985 Ikaalinen – 4. helmikuuta 2008 Ikaalinen) oli suomalainen korkeushyppääjä.

Tasala sijoittui seitsemänneksi nuorten MM-kilpailuissa Italian Grossetossa vuonna 2004. Aikuisten SM-kisoista hän saavutti pronssia Kalevan kisoissa 2004 ja pronssia SM-hallikisoissa 2003. Hän edusti Suomea kahdesti Suomi–Ruotsi-maaottelussa. Tasalan ennätykseksi jäi Grosseton MM-kisoissa hypätty 218 cm.

Tasala kuoli liikenneonnettomuudessa helmikuussa 2008, vain 22-vuotiaana. Hän edusti Ikaalisten Urheilijoita. Juhannuksena 2008 järjestetyt Ikaalisten juhannuskisat olivat samalla Jussi Tasalan muistokisat.

 Lähteet 
 Ikaalisten juhannuskisat ja Jussi Tasalan muistokilpailut – sul.fi, viitattu 21.6.2008


Luokka:Suomalaiset korkeushyppääjät
Luokka:Liikenneonnettomuudessa kuolleet
Luokka:Vuonna 1985 syntyneet
Luokka:Vuonna 2008 kuolleet